text: De dyrker meget elskov
  31 maj 2014 kl. 08.27
  Selvom storkeparret i Sønderjylland har fem æg, parrer de sig stadig. For hyggens skyld.
  Der er hed aktivitet i storkereden i Smedager ved Bolderslev nær Aabenraa.
  Selvom de har fem æg, dyrker de fortsat elskov.
  - De har allerede æg, så de får ikke noget ud af at parre sig. De gør det for at føle samhørighed og knytte stærke bånd. Det er ikke, fordi de som sådan nyder det, men man kan godt sige, at det er ren hygge, siger Jess Frederiksen fra Storkene.dk.
  